CELEX: 32006R1730
Language: mt
Date: 2006-11-23
Title: Regolament tal-Kummissjoni (KE) Nru 1730/2006 tat- 23 ta’ Novembru 2006 rigward l-awtorizzazzjoni ta’ l-aċidu benzojku (Vevo Vitall) bħala addittiv fl-għalf Test b’rilevanza għaż-ŻEE.

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               349
            
         REGOLAMENT TAL-KUMMISSJONI (KE) Nru 1730/2006
   tat-23 ta’ Novembru 2006
   rigward l-awtorizzazzjoni ta’ l-aċidu benzojku (Vevo Vitall) bħala addittiv fl-għalf
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fin-nutriment ta’ l-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprovdi għall-awtorizzazzjoni ta’ addittivi għall-użu fin-nutriment ta’ l-annimali u għall-bażi u l-proċeduri biex tingħata tali awtorizzazzjoni.
            
         
               (2)
            
            
               B’konformità ma’ l-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness. Din l-applikazzjoni ġiet akkumpanjata mill-partikolaritajiet u d-dokumenti meħtieġa taħt l-Artikolu 7(3) ta' dan ir-Regolament.
            
         
               (3)
            
            
               L-applikazzjoni tikkonċerna l-awtorizzazzjoni tal-preparazzjoni ta’ aċidu benzojku (Vevo Vitall) bħala addittiv fl-għalf għall-ħnienes li nfatmu, biex tiġi kklassifikata fil-kategorija ta’ l-addittivi “addittivi żootekniċi”.
            
         
               (4)
            
            
               L-Awtorità Ewropea tas-Sigurtà fl-Ikel (“l-Awtorità”) ikkonkludiet fl-opinjoni tagħha tad-9 ta’ Diċembru 2005 li l-aċidu benzojku (Vevo Vitall) ma jħallix effett negattiv fuq is-saħħa ta' l-annimali, is-saħħa tal-bniedem jew fuq l-ambjent (2). Ikkonkludiet ukoll li l-aċidu benzojku (Vevo Vitall) ma jippreżenta ebda riskju ieħor li, skond l-Artikolu 5(2) tar-Regolament (KE) Nru 1831/2003, ma jippermettix l-awtorizzazzjoni. Skond din l-opinjoni, l-użu ta’ din il-preparazzjoni ttejjeb il-paramentri tal-ħidma, bħall-proporzjon taż-żieda fil-piż jew fl-ikel tal-ħnienes. L-opinjoni ta’ l-Awtorità tirrakkomanda miżuri adattati għas-sigurtà ta’ l-utent. Hija ma tikkunsidrax li hemm bżonn ta’ rekwiżiti speċifiċi ta’ monitoraġġ wara t-tqegħid fis-suq. Din l-opinjoni tivverifika wkoll ir-rapport dwar il-metodu ta’ analiżi ta’ l-addittivi fl-għalf, f’għalf sottomess mil-Laboratorju ta’ Referenza tal-Komunità stabbilit mir-Regolament (KE) Nru 1831/2003. Il-valutazzjoni ta’ din il-preparazzjoni turi li l-kondizzjonijiet għall-awtorizzazzjoni, previsti fl-Artikolu 5 tar-Regolament (KE) Nru 1831/2003, ġew issodisfati. Għaldaqstant, l-użu ta’ din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
            
         
               (5)
            
            
               Il-miżuri previsti f'dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi “addittivi żootekniċi” u mill-grupp funzjonali “addittivi żootekniċi oħra”, hija awtorizzata bħala addittiv fin-nutrizzjoni ta’ l-annimali suġġetta għall-kondizzjonijiet stipulati f’dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 23 ta’ Novembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Ir-Regolament kif emendat l-aħħar mir-Reglament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (2)  Opinjoni tal-Bord Xjentifiku dwar l-Addittivi u Prodotti jew Sustanzi użati fl-Għalf ta’ l-Annimali dwar is-sigurtà u l-effettività tal-prodott VevoVitall® bħala addittiv fl-għalf għall-ħneines li nfatmu skond ir-Regolament (KE) Nru 1831/2003. Adottata fit-30 ta' Novembru 2005. Il-Ġurnal EFSA (2005) 290, p. 1-13.
   
      ANNESS
      
                  Numru ta’ identifikazzjoni ta’ l-addittiv
               
               
                  Isem ta’ min għandu l-awtorizzazzjoni
               
               
                  Addittiv
                  (Isem kummerċjali)
               
               
                  Kontenut massimu ta’ l-element (Se) f’mg/kg ta’ oġġetti ta’ l-ikel kompluti b’kontenut ta’ umidità ta’ 12 %
               
               
                  Speċi jew kategorija ta’ annimali
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħrajn
               
               
                  Tmiem tal-perjodu ta’ awtorizzazzjoni
               
            
                  mg ta’ sustanzi attivi/kg ta’ oġġetti ta’ l-għalf sħaħ
               
            
                  Kategorija ta’ addittivi żootekniċi. Grupp funzjonali: addittivi żootekniċi oħra (titjib fil-parametri tar-rendiment: proporzjon taż-żieda fil-piż jew fl-ikel)
               
            
                  4 d 210
               
               
                  Prodotti Speċjali DSM
                  
               
               
                  Aċidu Benzojku
                  (Vevo Vitall)
               
               
                  
                               
                           
                           
                              
                                 Kompożizzjoni ta’ l-addittiv:
                              
                              Aċidu Benzojku (≥99.9 %)
                           
                        
                               
                           
                           
                              
                                 Karatterizzazzjoni tas-sustanza attiva:
                              
                              
                                 Benzenecarboxylic acid, phenylcarboxylic acid, C7H6O2
                              
                              numru CAS 65-85-0
                              
                                 livell massimu fil:
                              
                              
                                 Phtalic acid: ≤ 100 mg/kg
                              
                                 Biphenyl: ≤ 100 mg/kg
                              Metalli tqal: ≤ 10mg/kg
                              Arseniku: ≤ 2mg/kg
                           
                        
                               
                           
                           
                              
                                 Metodi analitiċi
                                  (1)
                              
                              HPLC tal-Fażi Rriversata flimkien mad-ditezzjoni ta’ l-UV.
                           
                        
               
                  Ħnienes
                  (miftuma)
               
               
                  —
               
               
                  5 000 
               
               
                  5 000 
               
               
                  Oġġetti ta’ għalf kumplimentari għall-qżieqes ma jistax ikun fihom aktar minn 10 000  mg/kg ta’ aċidu benzojku.
                  L-indikazzjonijiet għall-użu għandhom jindikaw li ġej:
                  
                               
                           
                           
                              “Jintuża għal annimali li ma jiżnux aktar minn 25 kg”
                           
                        
                               
                           
                           
                              “Għalf kumplimentari li fih l-aċidu benzojku ma jistax jiġi mitmugħ lil ħnejżriet simili”
                           
                        
                               
                           
                           
                              L-adittiv għandu jkun inkorporat f’oġġetti ta’ l-ikel komposti fil-forma ta’ taħlita minn qabel.
                           
                        
                               
                           
                           
                              “Għas-sigurtà ta’ l-utent: għandhom jittieħdu miżuri biex tiġi minimizzata l-produzzjoni ta’ trab minn dan l-addittiv li jista’ jidħol fil-pulmun. Folji ta’ l-informazzjoni dwar is-sigurtà materjali (MSDS) disponibbli.”
                           
                        
               
                  10 snin mid-data tad-dħul fis-seħħ ta' dan ir-Regolament'
               
            
         (1)  Id-Dettalji tal-metodi analitiċi huma disponibbli fl-indirizz li ġej tal-Laboratorju ta’ Referenza tal-Komunità: www.irmm.jrc.be/html/crlfaa/